
                      Nr.23/82/2005

AVIZ

asupra proiectului de Lege privind modificarea şi completarea unor acte normative din domeniul comunicaţiilor


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr. P.L.-X 210 din 6 iunie 2005, pentru aviz la Comisia pentru tehnologia informaţiei şi comunicaţiilor, cu proiectul de Lege privind modificarea şi completarea unor acte normative din domeniul comunicaţiilor.



Proiectul de lege se referă la modificarea şi completarea Ordonanţei Guvernului nr.31/2002 privind serviciile poştale, aprobată cu modificări şi completări prin Legea nr.642/2002 şi a Ordonanţei de urgenţă a Guvernului nr.79/2002 privind cadrul general de reglementare a comunicaţiilor, aprobată cu modificări şi completări prin Legea nr.591/2002, în legătură cu introducerea unui cadru unic de reglementare pentru tariful de monitorizare datorat Autorităţii Naţionale de Reglementare în Comunicaţii de către toţi furnizorii de reţele şi servicii de comunicaţii electronice sau de servicii poştale. 

Proiectul de lege a fost avizat favorabil de Consiliul Legislativ, cu nr.458 din 3 mai 2005. 

Proiectul de lege a fost adoptat la Senat, în şedinţa din 26 mai 2005.

Dezbaterile asupra proiectului de lege au avut loc în şedinţa comisiei din data de 15 iunie 2005. 

La lucrările comisiei au participat 22 de deputaţi din totalul de 23 de deputaţi membri ai comisiei. 
În urma dezbaterilor, membrii comisiei au hotărât, în unanimitate, să avizeze favorabil proiectul de lege cu amendamente admise, prezentate în anexă.

Prin obiectul de reglementare şi conţinutul său, proiectul de lege face parte din categoria legilor ordinare. 



Potrivit prevederilor art.75 din Constituţia României, republicată, Camera decizională pentru acest proiect de lege este Camera Deputaţilor. 

             PREŞEDINTE,



        SECRETAR,


          Dan Ioan Popescu


                 Aurelia Vasile
Anexă
A M E N D A M E N T E    A D M I S E

la proiectul de Lege privind modificarea si completarea unor acte normative din domeniul comunicaţiilor 

	Nr.

crt.
	Text iniţial
	Amendamente admise
	Motivaţia

	0
	1
	2
	3

	1.
	______
	1.Alineatul (1) al articolului 3 se abrogă.


	Prevederile art.3 (1) se suprapun peste prevederile art.4 (7) nou introdus, prin care drepturile şi obligaţiile prevăzute în autorizaţia generală  se aplică în mod corespunzător  pentru cazul furnizării exclusiv pentru nevoi proprii a reţelelor şi serviciilor de comunicaţii electronice.

	2.
	1. La articolul 4, după alin.(6) se introduce un alineat nou, alin.(7), cu următorul cuprins:

(7) Persoanele care intenţionează să furnizeze exclusiv pentru nevoi proprii reţele sau servicii de comunicaţii electronice nu au obligaţia transmiterii notificării. Drepturile şi obligaţiile prevăzute în autorizaţia generală li se aplică în mod corespunzător.
	2. La punctul 1, alineatul (7) al articolului 4 va avea  următorul cuprins:

(7) Persoanele care intenţionează să utilizeze exclusiv pentru nevoi proprii necomerciale reţele sau servicii de comunicaţii electronice nu au obligaţia transmiterii notificării. Drepturile şi obligaţiile prevăzute în autorizaţia generală li se aplică în mod corespunzător.


	Pentru claritate în acord cu scopul utilizării, “nevoi proprii”.


	0
	1
	2
	3

	3.
	Art. 481. - (1) Persoanele care, la data de 31 decembrie a unui anumit an, au calitatea de furnizori de reţele publice de comunicaţii electronice, furnizori de servicii de comunicaţii electronice destinate publicului sau furnizori de servicii poştale sunt obligaţi la plata către ANRC a unui tarif de monitorizare anual, pentru anul următor, calculat ca un procent din cifra de afaceri a fiecărui furnizor. 
Art. 482. - (1)  Cuantumul tarifului de monitorizare datorat pentru un an se determină estimativ la data de 15 iulie a anului  respectiv, în raport cu cifrele de afaceri pe anul anterior. 

(2) ANRC va regulariza sumele datorate cu titlu  de tarif de monitorizare pentru anul încheiat, stabilind tariful de monitorizare definitiv, odată cu determinarea tarifului de monitorizare estimativ pentru anul în curs, având în vedere cifrele de afaceri realizate de persoanele prevăzute la art.481alin.(1) şi de persoanele obligate la plata tarifului estimativ în cursul anului încheiat. 

Art. 483. - (1) Obligaţia de plată a tarifului de monitorizare estimativ sau definitiv, după caz, se stabileşte prin decizie a preşedintelui ANRC, care se comunică fiecărui furnizor. Tariful de monitorizare se achită în două tranşe egale, prima în termen de 30 de zile de la data comunicării deciziei, iar cea de-a doua până la data de 31 decembrie a anului respectiv. 
Art. 484. - (3) In vederea aplicării prevederilor alin.(2), persoanele prevăzute la art.481 alin.(1) sunt obligate să ţină contabilitatea în mod distinct în ceea ce priveşte veniturile obţinute din activităţile de furnizare de reţele sau de servicii de comunicaţii electronice sau, după caz, de furnizare de servicii poştale, în acelaşi mod în care acest lucru s-ar realiza dacă aceste activităţi ar fi desfăşurate de entităţi cu personalitate juridică distinctă. Certificarea veniturilor se va realiza de un auditor independent, în condiţiile stabilite de ANRC. 


	3. La punctul 4, alineatul (1) al articolului 481,  articolul 482, alineatul (1) al articolului 483  şi alineatul (3) al articolului 484 vor avea următorul cuprins: 

Art. 481. - (1) Persoanele care, la data de 31 decembrie a unui anumit an, au calitatea de furnizori de reţele publice de comunicaţii electronice, furnizori de servicii de comunicaţii electronice destinate publicului sau furnizori de servicii poştale sunt obligaţi la plata către ANRC a unui tarif de monitorizare anual, pentru anul următor, calculat ca un procent din cifra de afaceri a fiecărui furnizor, din anul anterior.
Art. 482. - (1)  Cuantumul tarifului de monitorizare datorat pentru un an se determină estimativ la data de 15 iulie a anului  respectiv. 

(2) ANRC va regulariza în anul următor sumele datorate cu titlu  de tarif de monitorizare pentru anul încheiat, stabilind tariful de monitorizare definitiv, odată cu determinarea tarifului de monitorizare estimativ pentru anul în curs.

Art. 483. - (1) Obligaţia de plată a tarifului de monitorizare estimativ sau definitiv, după caz, se stabileşte prin decizie a preşedintelui ANRC, care se transmite fiecărui furnizor până la data de 1 august. Tariful de monitorizare se achită în două tranşe egale, prima în termen de 30 de zile de la data comunicării deciziei, iar cea de-a doua până la data de 31 decembrie a anului  respectiv. 

Art. 484. - (3) In vederea aplicării prevederilor alin.(2), persoanele prevăzute la art.481 alin.(1) sunt obligate să ţină contabilitatea în mod distinct în ceea ce priveşte veniturile obţinute din activităţile de furnizare de reţele sau de servicii de comunicaţii electronice sau, după caz, de furnizare de servicii poştale, în acelaşi mod în care acest lucru s-ar realiza dacă aceste activităţi ar fi desfăşurate de entităţi cu personalitate juridică distinctă. Certificarea veniturilor se va realiza de un auditor independent, autorizat, în condiţiile stabilite de ANRC. 


	Completare necesară.

Exprimare redundantă.

Pentru claritatea textului şi pentru a nu repeta textul, regula fiind stabilită în alin.(1) a acestui articol.

Pentru a exista un tratament unitar privind termenul de scadenţă.

Pentru claritatea textului.




                          PREŞEDINTE,



                                SECRETAR,

                       Dan Ioan Popescu


                                         Aurelia Vasile
Expert, 

Dr.Maria Cristina Bălănescu

